Donnelly Rhodes

Donnelly Rhodes (født 4. desember 1937 i Winnipeg i Manitoba i Canada, død 8. januar 2018 i Maple Ridge i Britisk Columbia) var en canadisk skuespiller. Han er kjent for rollen som Dutch Leitner i TV-serien Soap, og spilte også i science fiction-serien Battlestar Galactica.

 Liv og virke 
 Tidlig liv og familie 
Han var sønn av den canadiske teaterskribenten Anne Henry, og var av skotsk-irsk avstamning.Internet Movie Database - Bio om Donnelly Rhodes Han spilte sammen med sin bror, Tim Henry, i Famous Jury Trials (1971) på den canadiske tv-kanalen CTV.Internet Movie Database - Bio om Donnelly Rhodes

Han ble født og vokste opp i Winnipeg i Canada, og gikk på skole for å bli skogvokter i National Park Service i Manitoba, og vervet seg så til Royal Canadian Air Force som mekaniker, før han begynte på sin skuespillerkarriere.Internet Movie Database - Bio om Donnelly Rhodes

 Skuespillerkarriere 
Rhodes studerte ved Manitoba Theatre Center og videre ved National Theatre School in Canada. Etter å debutert profesjonelt på scene som Stanley Kowalski i Tennessee Williams-stykket A Streetcar Named Desire gikk Rhodes videre til å spille i en rekke tv-serier fra 1960-tallet og frem til 2008. Blant de mest kjente er roller i canadiske serien Da Vinci's Inquest, Millennium, The X-Files og Soap.Internet Movie Database - Bio om Donnelly Rhodes

 Battlestar Galactica 
I 2003 ble tv-serien fra 1970-tallet Battlestar Galactica brakt tilbake til live, selv om det i første omgang var i form av en tre timer lang miniserie. Miniserien ble etter hvert en pilot for den nye science fiction-serien Battlestar Galactica. Battlestar Galactica ble filmet for det meste i Vancouver i Canada, og varte i fire sesonger med Rhodes i en rolle som dr. Cottle, «Galactica»s skipslege. 

Rhodes var en av tre finalister for å spille rollen som «Saul Tigh», men den birollen gikk til slutt til Michael Hogan. Produsentene av serien, som var imponert av Rhodes, tilbød ham så den gjentagende rollen som dr. Cottle istedenfor.Internet Movie Database - Bio om Donnelly Rhodes

 Radio: Drama og komedie 
Rhodes var stemmen til den amerikanske presidenten ved starten på hver episode av CBC Radio One space opera/komedie-serien Canadia 2056.

 Priser og nominasjoner 
 Andre priser Listen under er ikke komplett, se Internet Movie Database: Donnelly Rhodes: AwardsGemini Awards
 2002 – Vinner – Best Performance by an Actor in a Continuing Leading Dramatic Role – Da Vinci's Inquest 2000 – Nominert  – Best Performance by an Actor in a Continuing Leading Dramatic Role – Da Vinci's Inquest 1999 – Nominert  – Best Performance by an Actor in a Continuing Leading Dramatic Role – Da Vinci's Inquest 1988 – Nominert  – Best Performance by a Lead Actor in a Continuing Dramatic Role – Danger Bay Filmografi Listene under er ikke komplett, se Internet Movie Database: Donnelly Rhodes 2004–2007 – Battlestar Galactica, tv-serie, 24 episoder
 1998–2005 –  Da Vinci's Inquest, tv-serie, 87 episoder
 1997–1998 –  Millennium, tv-serie, 2 episoder
 1994–1996 –  The X-Files, tv-serie, 2 episoder
 1988–1993 –  Murder, She Wrote, tv-serie, 3 episoder
 1991–1992 –  Street Legal, tv-serie, 10 episoder
 1985–1990 –  Danger Bay, tv-serie, 67 episoder
 1987  –  Airwolf, tv-serie, 1 episode
 1983  –  Magnum, P.I., tv-serie, 1 episode
 1982  –  Cheers, tv-serie, 1 episode
 1978–1981 –  Soap, tv-serie, 35 episoder
 1979  –  Wonder Woman, tv-serie, 1 episode
 1974–1975 –  The Young and the Restless, tv-serie, ukjent antall episoder
 1968–1972 –  Mission: Impossible, tv-serie, 3 episoder
 1967–1969 –  The Wild Wild West, tv-serie, 2 episoder
 1967  –  Tarzan, tv-serie, 1 episode
 1967  –  Mannix, tv-serie, 1 episode
 1965–1966 –  Laredo, tv-serie, 2 episoder
 1965  –  Convoy, tv-serie, 1 episode
 1960  –  Maverick'', tv-serie, 1 episode

 Referanser 

 Eksterne lenker 


Kategori:Canadiske skuespillere
Kategori:Personer fra Winnipeg